Melanie Silgardo

Si Melanie Silgardo (namundag 1956) sarong Indyanong pararawit asin editor na gikan sa Goan na sa presente nag-iistar sa London. 

 Biograpiya 
Siya pinadakula kan mga magurang na  Katolikong Goan sa Bombay, Maharashtra.

Siya nag-adal sa irarom ni Eunice de Souza asin naging saro sa mayor na manrarawitdawit sa Ingles na tataramon sa Indya kan mga 1970.

Kaiba an mga kapwa poeta na sinda Santan Rodrigues asin Raul D' Gama Rose, siya nagpatugdas kan Newground na kooperatiba na nagpublikar kan saindang mga gibo.

Habang siya nag-aadal sa London, saiyang ipinublikar an Skies of Design kan 1985, na nanggana sa Asian Section of the Best First Book Commonwealth Poetry Prize.

Hanggang sa katawahan kan 1990, nagtrabaho siya sa feministang Virago Press bago maglipat sa creative writing asin pagtukdo.

 Edukasyon 
Namundag kan 1956 sa Bombay, siya nag-adal Ingles sa St. Xavier's College sa saindang syudad, asin naggradwar kan 1976.

Nakakua siya nin M.A. sa  Literaturang Ingles hali sa Unibersidad kan Mumbai sa taong 1978. 

 Mga Gibo 
An saiyang mga inot na gibo naipublikar sa Three Poets - Melanie Silgardo, Santan Rodrigues, Raul d' Gama Rose (1978).

Kan 1985, mantang nag-aadal sa London College of Printing, nagpublikar siya nin ikaduwang koleksyon nin mga tula, Skies of Design, na nanggana kan Asian award sa irarom kan Best First Book Commonwealth Poetry Prize. 

Sa huring parte kan dekada 1980 sagkod katahawan kan mga-1990, siya nagtrabaho bilang commissioning editor para sa feministang Virago Press kun sain nagkonsulta siya sa mga kliyente nin kolor asin nagmukna nin dakulang koleksyon kan mga kontribusyon kan mga babaying Arabo sa pagsurat sa Ingles na tataramon sa Open of the Gates (1980). 

Kan 2012, kaiba si de Souza, siya nagliwat nin antolohiyang These My Words: the Penguin Book of Indian Poetry. 

Maski ngani dai na siya nagpublikar nin tula, kinokonsidera pa nanggad na dakula an saiyang ambag sa pagsuporta sa mga rawitdawit kan mga kababaihan, bako sanang para sa sadiri niyang mga gibo kundi huli sa interes na ipinahiling niya sa mga surat kan kababayihan. 

Mantang si Silgando nagsusunod sa kay Eunice De Souza, mas madahas nanggad an saiyang mga tula, arog kan mahihiling sa saiyang tulang "Bombay", na inaatake an pag-uswag kan siyudad. 

Si De Souza mismo nagsasabi na an mga tula ni Silgaro "emosyonal namarhay pero dai man sobra." 

 Hilingon man 

 Listahan kan mga parasurat na Indyan

 Mga Toltolan 

Kategorya:Mga tawo gikan sa Mumbai
Kategorya:Mga babaying Indyan na Editor
Kategorya:Poetang Indyan
Kategorya:Manrarawitdawit
Kategorya:Manrarawit dawit gikan sa Maharashtra
Kategorya:Manrarawitdawit gikan sa Indya sa tataramon na Ingles
Kategorya:Ika-20ng siglong mga babaying Indyan na parasurat
Kategorya:Mga babaying Indyan na Parapublikar
Kategorya:Mga Indyan na Editor
Kategorya:Mga babaying Indyan na Manrarawitdawit
Kategorya:Ika-20ng siglong Manrarawitdawit na Indyan
Kategorya:Mga parasurat gikan sa Mumbai
Kategorya:Namundag kan 1956